Հայտնի խոհարարը, որը տնօրինում է քաղաքի կենտրոնում գտնվող «Արարատ Հոլլ» ռեստորանը, նշում է, որ մեր օրերում շատերը մոռացության են մատնել հայկական խոհանոցը: «Մեր խոհանոցը շատ բազմազան է, բայց եւ ցավով պիտի ասեմ, որ ուսումնասիրված չէ: Չի եղել մասնագետների այն խումբը, որը որ պետք է զբաղվեր դրանով: Մենք մեր խոհանոցից կենցաղային մակարդակով ենք օգտվել: Հանրային սննդի օբյեկտներում եղել են հեշտ պատրաստվող կերակրատեսակներ` քյաբաբ, խորոված, տապակած ճուտ: Իսկ մեր խոհանոցը իր բնույթով շատ աշխատատար է: